Atget begyndte at fotografere 42 år gammel efter at have ernæret sig blandt andet som sømand og omrejsende skuespiller. Hans motiver var ofte mennesker på gaden, miljøskildringer som gør ham til en foregangsmand for [[dokumentarfotografi]]et. [[Walter Benjamin]] mente at Atgets fotos fra Paris var forløbere for det [[Surrealisme|surrealistiske]] fotografi, og at de befriede objekterne fra deres aura.<ref name="aura">Walter Benjamin: "Kleine Geschichte der Photographie", side 378 i ''Gesammelte Schriften'' bind 2 - [https://archive.org/stream/GesammelteSchriftenBd.2/BenjaminGs2#page/n375/mode/2up/search/atget Online] hos Archive.org − Dansk: "Lille fotografihistorie" side 72 i ''[[Kulturkritiske essays]]'', 1998. {{ISBN|8700309168}}</ref>
Han dokumenterede det gamle Paris i tiden omkring 1900 med sit storformatkamera, og
hans fotografier blev benyttet som udgangspunkt for malerier, blandt andet af kunstnere som [[Georges Braque]] og [[Maurice Utrillo]]. Foruden til kunstnere solgte han sine billeder til [[forlag]] og til de franske arkiver. I surrealistiske kredse nød han stor anseelse: [[Marcel Duchamp]] og [[Man Ray]] kom til at stå ham nær.
Kunst Historie Fotografi